
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 932 


4 Ιουλίου 2003 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση τροποποίησης των διατάξεων του οργανι¬ 
σμού του κοινωφελούς ιδρύματος με την επωνυμία 
«ΙΔΡΥΜΑ ΟΙΚΟΓΕΝΕΙΑΣ ΣΤΥΛΙΑΝΟΥ ΚΑΙ ΜΑΡΙΑΣ 
ΒΕΤΙΜΗ»που κυρώθηκε μετοαπό23.10.2000 Προ¬ 
εδρικό Διάταγμα (ΦΕΚ 1430 τ. Β'). 1 

ΑΠΟΦΑΣΕΙΣ 

Συμπλήρωση της 2/43370/0022/11.6.2002 κοινή 
υπουργική απόφαση «Χορήγηση ειδικής παροχής 
άρθρου 14 Ν. 3016/02 στους Υπαλλήλους των 
Ν.Π.Δ.Δ. που εποπτεύονται από το Υπουργείο Πο¬ 
λιτισμού και τη Γενική Γραμματεία Αθλητισμού 
(Γ.Γ.Α.)». 2 

Τύπος και περιεχόμενο των ειδικών σημάτων τελών 


κυκλοφορίας έτους 2004. 3 

Ορισμός καταστημάτων στα οποία υποχρεωτικά εκδί- 
δονται εισιτήρια εισόδου και ορισμός κατωτάτου 
ορίου αξίας ελάχιστης κατανάλωσης στην προ¬ 
σφορά τιμής «Ταμπλ - ντότ» ή αλα - καρτ επί του ει¬ 
σιτηρίου ως προκαταβολή. 4 

Σύσταση, συγκρότηση και ορισμός μελών Επιτροπής 
στο Υπουργείο Οικονομίας και Οικονομικών για τη 
μελέτη των νομικών και τεχνικών θεμάτων της επι¬ 
βολής Φ.Π.Α. στα ακίνητα. 5 


Σύσταση, συγκρότηση και Ορισμός μελών Επιτροπής 
στο Υπουργείο Οικονομίας και Οικονομικών, για τη 
μελέτη και σύνταξη Τεχνικών Προδιαγραφών προ¬ 
μήθειας αυτοκινούμενων και σταθερών συστημά¬ 


των ανίχνευσης με ακτίνες X - ΒΑΥ. 6 

Μετατροπή της πάγιας προκαταβολής του γραφείου 
Οικονομικών και Εμπορικών Υποθέσεων του Υπ. 
Εξωτερικών στη Μαδρίτη. 7 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Έγκριση τροποποίησης των διατάξεων του οργανισμού 
του κοινωφελούς ιδρύματος με την επωνυμία «ΙΔΡΥ¬ 
ΜΑ ΟΙΚΟΓΕΝΕΙΑΣ ΣΤΥΛΙΑΝΟΥ ΚΑΙ ΜΑΡΙΑΣ ΒΕΤΙΜΗ» 
που κυρώθηκε με το από 23.10.2000 Προεδρικό Διά¬ 
ταγμα (ΦΕΚ 1430τ. Β'). 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την 15876/20.3.2000 πράξη της Συμβολαιογράφου 
Αθηνών Κλυταιμνήστρας Πλευρίτου, καθώς και την αρ. 
3347/3.7.2000 πράξη συμπλήρωσης αυτήςτης Συμβολαι¬ 
ογράφου Αθηνών Ευγενίας Λέου, με την οποία ο Στυλια¬ 
νός Βέτιμης σύστησε κοινωφελές ίδρυμα με την επωνυμία 
«ΙΔΡΥΜΑ ΟΙΚΟΓΕΝΕΙΑΣ ΣΤΥΛΙΑΝΟΥ ΚΑΙ ΜΑΡΙΑΣ ΒΕΤΙ- 
ΜΗ». 

2. Το από 23.10.2000 Προεδρικό Διάταγμα με το οποίο 
εγκρίθηκε η σύσταση του παραπάνω ιδρύματος και κυ¬ 
ρώθηκε ο οργανισμός του (ΦΕΚ 1430 τ. Β'). 

3. Την 3907/17.7.2002 πράξη της Συμβολαιογράφου 
Αθηνών Ευγενίας Λέου με την οποία ο Στυλιανός Βέτιμης 
δώρισε το δικαίωμα ισόβιας επικαρπίας ποσοστού ακινή¬ 
του, σε αντικατάσταση του διατεθέντος περιουσιακού 
στοιχείου των τριάντα εκατομμυρίων (30.000.000) δραχ¬ 
μών. 

4. Το από 9.9.2002 πρακτικό του Διοικητικού Συμβουλί¬ 
ου του ιδρύματος με το οποίο προτείνεται η τροποποίηση 
της παραγράφου 1 του άρθρου 3 «Περιουσία-Πόροι» του 
οργανισμού του. 

5. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

6. Την από 18.11.2002 γνωμοδότηση του Συμβουλίου 
Εθνικών Κληροδοτημάτων. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7. Την 1100383/1330/Α0006/31.10.2001 απόφαση του 
Πρωθυπουργού και του Υπουργού Οικονομικών με την 
οποία ανατέθηκαν αρμοδιότητες στους Υφυπουργούς 
Οικονομικών (ΦΕΚ 1485τ. Β'). 

8. Την 3418/8.7.2002 απόφαση του Πρωθυπουργού και 
του Υπουργού Υγείας Πρόνοιας, με την οποία ανατέθη¬ 
καν αρμοδιότητες στους Υφυπουργούς Υγείας και Πρό¬ 
νοιας. (ΦΕΚ 861 τ. Β'). 

Με πρόταση του Υπουργού Εθνικής Παιδείας και Θρη¬ 
σκευμάτων κοιτών Υφυπουργών Οικονομίας και Οικονο¬ 
μικών και Υγείας και Πρόνοιας αποφασίζουμε: 

Άρθρο μόνο 

Εγκρίνουμε τη τροποποίηση του οργανισμού του κοι¬ 
νωφελούς ιδρύματος με την επωνυμία: «ΙΔΡΥΜΑ ΟΙΚΟ¬ 
ΓΕΝΕΙΑΣ ΣΤΥΛΙΑΝΟΥ ΚΑΙ ΜΑΡΙΑΣ ΒΕΤΙΜΗ», που κυρώ¬ 
θηκε με το από 23.10.2000 προεδρικό διάταγμα (ΦΕΚ 
1430 τ. Β') ως προς την παράγραφο 1 του άρθρου 3 «Πε¬ 
ριουσία - Πόροι» ως εξής: 

Άρθρο 3 

Περιουσία - Πόροι 

1. Περιουσία του ιδρύματος αποτελεί το δικαίωμα της 
ισοβίου επικαρπίας ποσοστού 62,5% εξ αδιαιρέτου ενός 
ισογείου καταστήματος, επίτης οδού Ελευθερίου Βενιζέ- 
λου 32 και Ομήρου 73 στη Ν. Σμύρνη, επιφάνειας 36 τ.μ., 
με την εξ αδιαιρέτου αναλογία του στο οικόπεδο και στα 
άλλα κοινόκτητα και κοινόχρηστα της πολυκατοικίας, 
όπως αυτό αναλυτικά περιγράφεται στο με αρ. 3907/ 
17.7.2002 συμβόλαιο δωρεάς της συμβολαιογράφου 
Αθηνών Ευγενίας Λέου. 

Στον Υπουργό Εθνικής Παιδείας και Θρησκευμάτων και 
στους Υφυπουργούς Οικονομίας και Οικονομικών και 
Υγείας και Πρόνοιας αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 23 Ιουνίου 2003 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΑΠ.ΦΩΤΙΑΔΗΣ ΠΕΤΡΟΣ ΕΥΘΥΜΙΟΥ 

ΥΦΥΠ. ΥΓΕΙΑΣ ΚΑΙ ΠΡΟΝΟΙΑΣ 

ΔΗΜ.ΘΑΝΟΣ 
-♦- 

ΑΠΟΦΑΣΕΙ Σ 

Αριθ. 2/31360/0022 (2) 

Συμπλήρωση της 2/43370/0022/11.6.2002 κοινή υπουργι¬ 
κή απόφαση «Χορήγηση ειδικής παροχής άρθρου 14 

Ν. 3016/02 στους Υπαλλήλους των Ν.Π.Δ.Δ. που επο¬ 
πτεύονται από το Υπουργείο Πολιτισμού και τη Γενική 

Γραμματεία Αθλητισμού (Γ.Γ.Α.)». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 14 του Ν. 3016/2002 «Για 


την εταιρική διακυβέρνηση, θέματα μισθολογίου και άλ¬ 
λες διατάξεις». 

2. Τη διάταξη του άρθρου 1 του Ν.3029/2000 «Μεταρ¬ 
ρύθμιση συστήματος κοινωνικής ασφάλισης», σύμφωνα 
με την οποία η εν λόγω παροχή λαμβάνεται υπόψη από 

I. 1.2003 στη βάση υπολογισμού της σύνταξης. 

3. Την 1100383/1330/0006Α/31.10.2001 απόφαση του 
Πρωθυπουργού καιτου Υπουργού Οικονομικών «Καθορι¬ 
σμός αρμοδιοτήτων των Υφυπουργών Οικονομικών». 

4. Την από 20.8.2001 Ειδική Συλλογική Συμφωνία μετα¬ 
ξύ του Δημοσίου ΥΠΕΣΔΑΑ και της Πανελλήνιας Ομο¬ 
σπονδίας Συλλόγων Υπουργείου Πολιτισμού. 

5. Το γεγονός ότι η παροχή του άρθρου 14 του Ν. 3016/ 
02 καταβάλλεται σε όσους υπαλλήλους του Δημοσίου και 
των ΝΠΔΔ δεν λαμβάνουν άλλου είδους πρόσθετες μι- 
σθολογικές παροχές. 

6. Το 67/29.11.2002 έγγραφο του Εθνικού Αθλητικού 
Κέντρου Κορυδαλλού στο οποίο διατυπώνεται το αίτημα 
του όπως συμπεριληφθεί στην υπ’ αριθμ. 43370/0022/ 

II. 6.2002 κοινή υπουργική απόφαση λόγω του ότι εκ πα¬ 
ραδρομής δεν είχε αναφερθεί στην ανωτέρω. 

7. Το γεγονός ότι από την απόφαση αυτή προκαλείται 
δαπάνη ποσού 18.480,00 ΕΥΡΩ επιπλέον της δαπάνης 
που αναφέρεται στην υπ’ αριθμ. 2/43370/0022/11.6.2002 
αρχική απόφαση ήτοι ποσό 7.920 ΕΥΡΩ περίπου για το 
έτος 2002 καιτο οποίο θα βαρύνειτον Προϋπολογισμό του 
αναφερόμενου στην Απόφαση Ν.Π.Δ.Δ. και ποσό 10.560 
ΕΥΡΩ περίπου για το έτος 2003 και για καθένα από τα επό¬ 
μενα έτη που θα βαρύνει επίσης τον Προϋπολογισμό του 
αναφερόμενου στην Απόφαση Ν.Π.Δ.Δ., αποφασίζουμε: 

Συμπληρώνουμε την υπ’ αριθμ. 2/43370/0022/ 
11.6.2002 κοινή υπουργική απόφαση ως ακολούθως: 

Χορηγείται μηνιαία ειδική παροχή: 

Στους μόνιμους και με σύμβαση εργασίας Ιδιωτικού δι¬ 
καίου αορίστου χρόνου υπαλλήλους του ΕΘΝΙΚΟΥ 
ΑΘΛΗΤΙΚΟΥ ΚΕΝΤΡΟΥ ΚΟΡΥΔΑΛΛΟΥ Ν.Π.Δ.Δ. που επο¬ 
πτεύεται από το Υπουργείο Πολιτισμού και των οποίων οι 
αποδοχές διέπονται από τις διατάξεις του Ν. 2470/1997. 

2. Το ύψος της ειδικής παροχής ορίζεται σε 88 ΕΥΡΩ 
από 1.1.2002 και σε 176 ΕΥΡΩ από 1.7.2002. 

Κατά τα λοιπά ισχύει η υπ’ αριθμ. 43370/0022/11.6.2002 
απόφαση ως έχει. 

3. Η απόφαση αυτή, που ισχύει από 1.1.2002, να δημο- 
σιευθεί στην εφημερίδα της Κυβερνήσεως. 

Αθήνα, 25 Ιουνίου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, 

ΟΙΚΟΝΟΜΙΑΣ ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ ΚΩΣΤΑΣ ΣΚΑΝΔΑΛΙΔΗΣ 

ΠΟΛΙΤΙΣΜΟΥ 

ΕΥΑΓΓ. ΒΕΝΙΖΕΛΟΣ 
-♦- 

Αριθ. 1059987/741/Τ.&Ε.Φ. (3) 

Τύπος και περιεχόμενο των ειδικών σημάτων τελών 
κυκλοφορίας έτους 2004. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α) Τη διάταξη της παρ. 5 του άρθρου 20, του Ν. 2948/ 
2001 (ΦΕΚ Α 242). 

β) Τις διατάξεις της παρ. 2 του άρθρου 28 του Ν. 
2873/2000 (ΦΕΚΑ285). 

γ) Την 1097760/1276/Τ.&Ε.Φ./19.10.2001 (ΦΕΚΒ 1436) 
απόφαση του Υπουργού Οικονομικών «Καθορισμός τύ¬ 
που και περιεχομένου των ειδικών σημάτων τελών κυκλο¬ 
φορίας οχημάτων, κατασκευή και διάθεση αυτών», όπως 
ισχύει μετά την τροποποίηση της με την 1065738/1119/ 
Τ.&Ε.Φ./6.8.2002 (ΦΕΚ Β 1113) ομοία. 

δ) Το 574/0069/9.6.2003 έγγραφο της Υ.Ε.Ε.Α.Δ. σχετι¬ 
κά με τη χρησιμοποίηση του σήματος των Ολυμπιακών 
Αγώνων 2004 καθώς και κότινου, στα ειδικά σήματατελών 
κυκλοφορίας έτους 2004. 

ε) Την κοινή απόφαση του Πρωθυπουργού και του 
Υπουργού Οικονομικών 1100383/1330/Α0006/ 31.10.2001 
(ΦΕΚ Β' 1485), με την οποία . ανατίθενται αρμοδιότητες 
στους Υφυπουργούς Οικονομικών. 

στ) Τις διατάξεις του άρθρου 29 Α' του Ν. 1558/1985 
(ΦΕ ΚΑΊ 37), όπως συμπληρώθηκε με το άρθρο 27του Ν. 
2081/1992 (ΦΕΚΑΊ54) καιτροποποιήθηκε μετηνπαρ. 2α 
του άρθρου 1 του Ν. 2469/1997 (ΦΕΚ Α' 38) και τη διαπί¬ 
στωση ότι από την απόφαση αυτή δεν προκαλείται δαπά¬ 
νη σε βάρος του κρατικού προϋπολογισμού, αποφασί¬ 
ζουμε: 

Στα ειδικά σήματα τελών κυκλοφορίας αυτοκινήτων 
οχημάτων έτους 2004 εκτός των στοιχείων που ορίζονται 
με τις 1097760/1276/Τ.&Ε.Φ./19.10. 2001 και 1065738/ 
1119/Τ.&Ε.Φ./6.8.2002 αποφάσεις μας να απεικονίζονται 
επί πλέον: 

α) Στο κάτω δεξί μέρος του σήματος, με σκούρο μπλε 
χρώμα το σήμα των Ολυ μπιακών Αγώνων 2004, με την έν¬ 
δειξη «ΑΘΗΝΑ 2004» καθώς και οι πέντε ολυμπιακοί κύ¬ 
κλοι. 

β) Σε όλο το εύρος του σήματος, μέρος του κότινου (το 
δεξί επάνω τεταρτημόριο) με δύναμη (40%) του ίδιου 
μπλε χρώματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 2003 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 
-♦- 

Αριθ. 1059176/625/0015 (4) 

Ορισμός καταστημάτων στα οποία υποχρεωτικά εκδίδο- 
νται εισιτήρια εισόδου και ορισμός κατωτάτου ορίου 
αξίας ελάχιστης κατανάλωσης στην προσφορά τιμής 
«Ταμπλ - ντότ» ή αλα - καρτ επί του εισιτηρίου ως προ¬ 
καταβολή. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της υποπερίπτωσης γη'της περίπτωσης 
γ' και της περίπτωσης στ' του άρθρου 38 του Π.Δ. 186/ 
1992 (ΦΕΚ 84 Α'). 

2. Τις διατάξεις του άρθρου 58 του Ν. 2065/1992 (ΦΕΚ 
Α' 113) και των εκδοθεισών κατ’ εξουσιοδότηση αυτού 
αποφάσεων 1086945/5322 ΑΥ8.9.92 (ΦΕΚ Β' 575) και 
1055538/3367/20.4.1993 (ΦΕΚΒ'331). 

3. Τις διατάξεις της Α.Υ.Ο. 1072823/513/ΠΟΛ. 1159/ 
22.6.1994 (ΦΕΚ Β' 506) (όπως τροποποιήθηκε και ισχύει 


με την 1073555/584/ΠΟΛ. 1166/16.6.1995 (ΦΕΚ Β' 572) 
«έκδοση εισιτηρίων από κέντρα διασκέδασης και λοιπά 
συναφή καταστήματα». 

4. Την 1100383/1330/Α0006/31.10.2001 κοινή απόφαση 
του Πρωθυπουργού και του Υπουργού Εθνικής Οικονο¬ 
μίας και Οικονομικών (ΦΕΚ 1485/Β') «περί ανάθεσης αρ¬ 
μοδιοτήτων Υπουργού Οικονομικών στους Υφυπουργούς 
Οικονομικών». 

5. Την ανάγκη διασφάλισης του ελέγχου των καταστη¬ 
μάτων που καταλαμβάνονται από τις διατάξεις της πα¬ 
ρούσας. 

6. Ότι από τις δαπάνες της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

1. Εισιτήριο κατ’ άτομο, σύμφωνα με τα αναφερόμενα 
κατωτέρω, εκδίδουν οι επιτηδευματίες που τηρούν βιβλία 
Β' ή Γ κατηγορίας του Κ.Β.Σ., οι οποίοι εκμεταλλεύονται 
καταστήματα ή άλλους χώρους, εφόσον χρησιμοποιούν 
ζωντανή μουσική με ορχήστρα τριών τουλάχιστον οργά¬ 
νων. 

Δεν υπάγονται στην πιο πάνω υποχρέωση: 

Οι εκμεταλλευτές καταστημάτων (εστιατόρια, ταβέρ¬ 
νες, ψητοπωλεία, καφενεία, καφετέριες και λοιπά συ¬ 
ναφή), όταν λειτουργούν με τις συνθήκες που αναφέ- 
ρονται στις διατάξεις του πρώτου εδαφίου, περιστα- 
σιακά και μέχρι δύο φορές το χρόνο για τη συμμετοχή 
τους στη διοργάνωση των κατ’ έθιμο ή επ’ ευκαιρία 
θρησκευτικών εορτών - τοπικών εκδηλώσεων (πανηγύ- 
ρεις). 

2. Για κάθε εισερχόμενο στο κατάστημα ή άλλο χώρο 
πελάτη, κατά την ώρα της εισόδου εκδίδεται θεωρημένο 
τρίπτυχο εισιτήριο εισόδου, με ενιαία, αύξουσα και κατά 
χρονολογική σειρά αρίθμηση (άρθρο 18 παρ. 6 Κ.Β.Σ.), 
χωρίς δυνατότητα χρήσης διαφορετικών σειρών, στο 
οποίο αναγράφονται, σύμφωνα με τις διατάξεις του 
Κ.Β.Σ. 

α. Ο τίτλος του στοιχείου 

β. Τα πλήρη στοιχεία του εκδότη 

γ. Η ημερομηνία έκδοσης 

3. Σε περίπτωση κατά την οποία ο υπόχρεος επιτηδευ- 
ματίας έχει ορίσει για τον πελάτη, ελάχιστη τιμή κατανά¬ 
λωσης αναγραφόμενη επί των τιμοκαταλόγων σύμφωνα 
με τις ισχύουσες διατάξεις, ως προκαταταβολή συμψηφι- 
ζόμενη στη συνέχεια με την αξία των προσφερόμενων ει¬ 
δών επί του εισιτηρίου αναγράφεται σχετική ένδειξη και η 
αξία αυτή ως εξής: 

«ΕΛΑΧΙΣΤΗ ΚΑΤΑΝΑΛΩΣΗ ευρώ.». 

Κατ’ εξαίρεση σε περίπτωση αναγραφής επί των τιμο¬ 
καταλόγων τιμής προσφοράς «τάμπλ - ντότ» (πλήρες) ή 
αλα - κάρτ ορίζεται επί του εισιτηρίου όριο αξίας ελάχι¬ 
στης κατανάλωσης τουλάχιστον 25 ευρώ, ως προκατα¬ 
βολή συμψηφιζόμενη στη συνέχεια με την αξία των ανω¬ 
τέρω προσφερόμενων τιμών. 

4. Σε περίπτωση κατά την οποία από την επιχείρηση δεν 
ορίζεται ελάχιστη κατανάλωση για τον πελάτη, τότε, για 
την εφαρμογή της παρούσας, ως ελάχιστη κατανάλωση 
θεωρείται η κατ’ άτομο κατανάλωση που ανακοινώνεται 
στο κοινό δια του τύπου, άλλως, η αξία κατανάλωσης 
ενός εκ των προσφερομένων βασικών ειδών που περιέ- 
χονται στον τιμοκατάλογο. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η αξία αυτή ορίζεται ως «βασική μονάδα κατανάλωσης» 
(ΒΑ. Μ.), γνωστοποιείται δε στην αρμόδια Δ. Ο. Υ., κατά την 
θεώρηση των εισιτηρίων, με το ΣΗΜΕΙΩΜΑ ΘΕΩΡΗΣΗΣ, 
στο οποίο επισυνάπτεται και αντίγραφο της γνωστοποίη¬ 
σης που έχει καταχωρηθεί στον τύπο ή του τιμοκαταλό¬ 
γου και αναγράφεται επί του εισιτηρίου σχετική ένδειξη 
ως εξής: «ΒΑΣΙΚΗ ΜΟΝΑΔΑ ΚΑΤΑΝΑΛΩΣΗΣ ευρώ 
.ή «ΒΑ.Μ. ευρώ.». 

5. Σε περίπτωση εισόδου στο κατάστημα προσώπων, 
στα οποία για λόγους επαγγελματικής προβολής θα προ- 
σφερθούν είδη δωρεάν εκδίδονται εισιτήρια από ιδιαίτε¬ 
ρη σειρά με την ένδειξη «ΤΙΜΗΣ ΕΝΕΚΕΝ». 

6. Τα δύο μέρη (αποκόμματα του εισιτηρίου) μπλε και 
λευκού χρώματος, αντίστοιχα, παραδίδονται στον πελά¬ 
τη, κατά την είσοδο, ενώ το τρίτο μπλε χρώματος παρα¬ 
μένει ως στέλεχος. 

Ο πελάτης κατά το σερβίρισμα παραδίδει στην επιχεί¬ 
ρηση το μπλε απόκομμα, ενώ το λευκό το κρατεί (ο πε¬ 
λάτης) καθ’ όλη τη διάρκεια της παραμονής του στο κα¬ 
τάστημα, το φέρει δε μαζί του και κατά την έξοδο απ’ 
αυτό. 

7. Τα εκδιδόμενα με αξία εισιτήρια αποτελούν φορο¬ 
λογικά στοιχεία εσόδου και καταχωρούνται στα τηρού¬ 
μενα βιβλία, σύμφωνα με τις ισχύουσες διατάξεις του 
Κ.Β.Σ. 

Κατά το σερβίρισμα εκδίδονται τα προβλεπόμενα από 
τον Κ.Β.Σ. φορολογικά στοιχεία και στις περιπτώσεις που 
αναγράφεται αξία επί των εισιτηρίων, αυτή συμψηφίζεται 
με την αξία των προσφερομένων ειδών και εμφανίζεται 
αυτή σε ευρώ ως «έκπτωση» με την ένδειξη «αξία εισιτη¬ 
ρίου» στην εκδιδόμενη από τη φορολογική ταμειακή μη¬ 
χανή ή τον Η/Υ απόδειξη ή στο τιμολόγιο δελτίο αποστο¬ 
λής. 

Σε περίπτωση που η αξία των καταναλωθέντων ειδών 
είναι μικρότερη από την αξία του εισιτηρίου, στο εκδι- 
δόμενο κατά τις διατάξεις του Κ.Β.Σ. φορολογικό στοι¬ 
χείο, ως αξία των ειδών αναγράφεται η αξία του εισιτη¬ 
ρίου. 

8. Τα μπλε αποκόμματα των εισιτηρίων που παραδίδο- 
νται από τους πελάτες κατά το σερβίρισμα διαφυλάσσο- 
νται από τους υπόχρεους επιτηδευματίες, μέχριτην έναρ¬ 
ξη λειτουργίας του καταστήματος κατά την επόμενη ημέ¬ 
ρα, τα δε στελέχη διαφυλάσσονται σύμφωνα με τα 
οριζόμενα στις διατάξεις του άρθρου 21 (παρ. 2) του 
Κ.Β.Σ. 

9. Το εισιτήριο εισόδου της παραγράφου 2 στις πε¬ 
ριπτώσεις των παραγράφων 3, 4, και 5 εκδίδεται από 
τους επιτηδευματίες που εκμεταλλεύονται καταστή¬ 
ματα ή άλλους χώρους, που λειτουργούν με τις συν¬ 
θήκες που αναφέρονται στις διατάξεις της παραγρά¬ 
φου 1, για κάθε εισερχόμενο άτομο στους ανωτέρω 
χώρους. 

10. Για κάθε παράβαση της παρούσας επιβάλλονται σε 
βάρος των υποχρέων σε έκδοση οι προβλεπόμενες από 
τον Κ.Β.Σ. κυρώσεις, ενώ σε βάρος των προσώπων που 
δεν απαιτούν ή δεν αποδέχονται τα προαναφερόμενα 
στοιχεία επιβάλλονται οι κυρώσεις που προβλέπονται 
από το άρθρο 58 του Ν. 2065/1992 και τις αποφάσεις που 
εκδόθηκαν κατ’ εξουσιοδότηση αυτού. 

11. Κατ’ εξαίρεση δεν εκδίδονται εισιτήρια εισόδου 
στα καταστήματα που λειτουργούν με τις συνθήκες της 


παραγράφου 1 της παρούσας, κατά την είσοδο σ’ αυτά 
προσώπων τα οποία συμμετέχουν σε χορούς, δεξιώ¬ 
σεις ή άλλες εκδηλώσεις, διοργανωτές των οποίων εί¬ 
ναι σύλλογοι, σωματεία, ιδρύματα, οργανισμοί, οργα¬ 
νώσεις κ.λπ. για τις οποίες απαιτείται κατάθεση στην 
αρμόδια Δ.Ο.Υ. συμφωνητικού, σύμφωνα με τις διατά¬ 
ξεις της παραγράφου 4 του άρθρου 82 του Ν. 2238/ 
1994 όπως ισχύει και επιδεικνύεται σε κάθε φορολογικό 
έλεγχο. 

12. Οι διατάξεις της Α.Υ.Ο. 1072823/513/ΠΟΛ.1159/ 
22.6.1994 (ΦΕΚ 506 τ.Β') καταργούνται από την έναρξη 
ισχύος της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουνίου 2003 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-Φ- 

Αριθ. 1059138/753/Α0006 (5) 

Σύσταση, συγκρότηση και ορισμός μελών Επιτροπής στο 
Υπουργείο Οικονομίας και Οικονομικών για τη μελέτη 
των νομικών και τεχνικών θεμάτων της επιβολής 
Φ.Π.Α. στα ακίνητα. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 89 και 128 του Π.Δ. 284/88 «Οργανισμός 
του Υπουργείου Οικονομικών» (ΦΕΚ 128 Α), όπως τροπο¬ 
ποιήθηκε και ισχύει. 

β) Του Π.Δ. 81/2002 (ΦΕΚ 57 Α') «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών (ΦΕΚ 57 Α'). 

γ) Του άρθρου 19 του Ν. 1599/86 «Σχέσεις Κράτους - 
Πολίτη καθιέρωση νέου τύπου δελτίου ταυτότητας και 
άλλες διατάξεις», (ΦΕΚ 75 Α'), όπως τροποποιήθηκε και 
κωδικοποιήθηκε με τις διατάξεις των άρθρων 13, 14, 15 
και 33 του Ν. 2690/99 «Κύρωση του Κώδικα Διοικητικής 
Διαδικασίας και άλλες διατάξεις» (ΦΕΚ 45 Α'). 

δ) Του άρθρου 34του Ν. 1914/90 «Εκσυγχρονισμός και 
ανάπτυξη του Δημοσίου Τομέα και της Κεφαλαιαγοράς, 
Φορολογικές Ρυθμίσεις και άλλες διατάξεις», (ΦΕΚ 178 
Α'), σε συνδυασμό με τις διατάξεις του άρθρου 13 του Ν. 
2346/95 (ΦΕΚ220 Α'). 

ε) Του άρθρου 19του Ν. 2470/97 «Αναμόρφωση Μισθο¬ 
λογίου Προσωπικού της Δημόσιας Διοίκησης και άλλες 
συναφείς διατάξεις» (ΦΕΚ 40 Α'). 

2. Το 602/12.6.2003 έγγραφο τηςΔ/νσης Φ.Π.Α. 

3. Την 1001434/32/Α0006/8.1.2003 απόφαση του 
Υπουργού Οικονομίας και Οικονομικών «Ορισμός και 
υλοποίηση των προγραμματικών στόχων έτους 2003». 

4. Το γεγονός ότι, από τις διατάξεις της απόφασης αυ¬ 
τής, προκαλείται δαπάνη, για την αμοιβή του Προέδρου, 
των μελών και του Γραμματέα της Επιτροπής αυτής, η 
οποία θα καλυφθεί από τον Προϋπολογισμό Εξόδων του 
Υπουργείου Οικονομίας και Οικονομικών (ΚΑΕ 0515, Ε.φ. 
23110), και θα καθορισθεί με άλλη απόφαση του Υπουρ¬ 
γού Οικονομίας και Οικονομικών. 

5. Την 1113926/1557/Α0006/11.12.2001 απόφαση του 
Υπουργού Οικονομικών (ΦΕΚ 1703 Β') με την οποία με¬ 
ταβιβάσθηκε η εξουσία, στο Γενικό Γραμματέα, στους 
Γεν. Δ/ντές κ.λπ., να υπογράφουν «Με Εντολή Υπουρ¬ 
γού». 

6. Την 1003096/15/0002Β/14.1.2003 απόφαση του 
Υπουργού Οικονομίας και Οικονομικών «Παράλληλη 
άσκηση καθηκόντων Γενικού Διευθυντή», αποφασί¬ 
ζουμε: 

Α. Συνιστούμε στο Υπουργείο Οικονομίας και Οικονομι¬ 
κών Επιτροπή για τη μελέτη των νομικών και τεχνικών θε¬ 
μάτων της επιβολής Φ.Π.Α. στα ακίνητα. 

Β. Συγκροτούμε την παραπάνω Επιτροπή και ορίζουμε 
τα μέλη αυτής, ως εξής: 

1. Γεωργία Ρουμελιώτη, υπάλληλο με βαθμό Διευθυντή 
του κλάδου ΠΕ Εφοριακών, που υπηρετεί ως Προϊσταμέ- 
νη της Δ/νσης Φ.Π.Α., ως Πρόεδρο, με αναπληρωτή τον 
Δημήτριο Σταματόπουλο, υπάλληλο με βαθμό Α', του κλά¬ 
δου ΠΕ Εφοριακών, που υπηρετεί ως Προϊστάμενος του 
Α’ Τμήματος στην ίδια Δ/νση. 

2. Δημήτριο Λάμπρου, υπάλληλο με βαθμό Διευθυντή 
του κλάδου ΠΕ Μηχανικών, που υπηρετεί ως Προϊστάμε¬ 
νος της Δ/νσης Τεχνικών Υπηρεσιών καιΣτέγασης, ως μέ¬ 
λος, με αναπληρώτρια την Παν. Τσουτάνη, υπάλληλο με 
βαθμό Α', του κλάδου ΠΕ Μηχανικών, που υπηρετεί ως 
Προϊσταμένη του Τμήματος Αντικειμενικών Αξιών, της 
ίδιας Δ/νσης. 

3. Δημήτριο Σταματόπουλο, υπάλληλο με βαθμό Α'του 
κλάδου ΠΕ Εφοριακών, που υπηρετεί ως Προϊστάμενος 
του Α' Τμήματος της Δ/νσης Φ.Π.Α., ως μέλος, με ανα- 
πληρώτριατην Κατερίνα Καρύδα, υπάλληλο με βαθμό Α' 
του κλάδου ΤΕ4, που υπηρετεί στην ίδια Δ/νση. 

4. Βασιλική Χατζηαργυροπούλου, υπάλληλο με βαθμό 
Α’ του κλάδου ΤΕ4 Εφοριακών, που υπηρετεί ως Προϊ- 
σταμένη στο Β' Τμήμα της Δ/νσης Φορολογίας Κεφαλαί¬ 
ου, ως μέλος, με αναπληρωτή τον Αντώνιο Κατσούλα, 
υπάλληλο με βαθμό Β' του κλάδου ΠΕ Εφοριακών, που 
υπηρετεί στην ίδια Δ/νση. 

5. Δημήτριο Αντωνόπουλο, υπάλληλο με βαθμό Α' του 
κλάδου ΠΕ Εφοριακών, που υπηρετεί ως Προϊστάμενος 
του Γ' Τμήματος της Δ/νσης Φορολογίας Εισοδήματος, 
ως μέλος, με αναπληρωτή τον Ηλία Κατούδη, υπάλληλο 
με βαθμό Α'του κλάδου ΠΕ Εφοριακών, που υπηρετεί ως 
Προϊστάμενος του Α' Τμήματος της ίδιας Δ/νσης. 

6. Δημήτριο Γκλεζάκο, υπάλληλο με βαθμό Α' του κλά¬ 
δου ΠΕ Εφοριακών, που υπηρετεί στη Δ/νση Φ.Π.Α., ως 
μέλος, με αναπληρωτή τον Βασίλειο Δεδεμάδη, υπάλλη¬ 
λο με βαθμό Β'του κλάδου ΠΕ Εφοριακών, που υπηρετεί 
στην ίδια Δ/νση. 

7. Δημήτριο Καψιμάλη, Πρόεδρο της Ένωσης Κατα¬ 
σκευαστών Κτιρίων Ελλάδος, ως μέλος. 

8. Αθανάσιο Μπαλφούσια, επιστημονικό ερευνητή Α'τά- 
ξεως του Κέντρου Προγραμματισμού και Οίκον. Ερευ¬ 
νών, ως μέλος. 

9. Ιωάννη Ψούνη, Πολιτικό Μηχανικό μέλος του Τ.Ε.Ε. 
και εισηγητή Συστημάτων Αντικειμενικών Αξιών προς το 
Υπουργείο Οικονομίας και Οικονομικών, ως μέλος. 

Γ. Χρέη Γραμματέα της Επιτροπής, θα εκτελεί η Φωτει¬ 
νή Αθανασάκη, υπάλληλος με βαθμό Β', του κλάδου ΠΕ 
Εφοριακών, που υπηρετεί στη Δ/νση Φ.Π.Α. 


Δ. Έργο της Επιτροπής είναι: 

α) Η μελέτη των επιπτώσεων και των τεχνικών προϋπο¬ 
θέσεων για τη μετάβαση από το σημερινό καθεστώς σε 
καθεστώς επιβολής Φ.Π.Α. στα ακίνητα. 

β) Οι τυχόν επιπτώσεις στα δημόσια έσοδα, στις εμπλε¬ 
κόμενες επιχειρήσεις και στους καταναλωτές από την επι¬ 
βολή Φ.Π.Α στα ακίνητα. 

γ) Η σύνταξη σχεδίου διατάξεων για την ένταξη στο 
Φ.Π.Α. των νέων ακινήτων. 

Ε. Η Επιτροπή θα συνεδριάζει εντός και εκτός των ωρών 
του κανονικού ωραρίου λειτουργίας των Δημοσίων Υπη¬ 
ρεσιών στα γραφεία της Δ/νσης Φ.Π.Α. (Αίθουσα Συσκέ¬ 
ψεων), μέχρι την ολοκλήρωση του έργου της και θα υπο¬ 
βάλει τις σχετικές προτάσεις της, στην Πολιτική ηγεσία 
του Υπουργείου μας, το αργότερο μέχρι Ιούνιο 2004. 

ΣΤ. Η αμοιβή του Προέδρου και των μελών της Επιτρο¬ 
πής, θα καθορισθεί με άλλη απόφαση του Υπουργού Οι¬ 
κονομίας και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουνίου 2003 

Με εντολή Υπουργού 
Ο Γ ενικός Διευθυντής 
ΔΙΟΝΥΣΙΟΣ ΚΟΥΝΑΔΗΣ 

-♦- 

Αριθ. 1058102/710/Α0006 (6) 

Σύσταση, συγκρότηση και Ορισμός μελών Επιτροπής στο 
Υπουργείο Οικονομίας και Οικονομικών, για τη μελέτη 
και σύνταξη Τεχνικών Προδιαγραφών προμήθειας αυ¬ 
τοκινούμενων και σταθερών συστημάτων ανίχνευσης 
με ακτίνες X - ΒΑΥ. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 89 και 128 του Π.Δ. 284/88 (ΦΕΚ 128 Α'), 
όπως τροποποιήθηκε και ισχύει. 

β) Του Π.Δ. 81/2002 (ΦΕΚ57 Α'). 

γ) Του άρθρου 19τουΝ. 1599/86 (ΦΕΚ75Α'), όπως τρο¬ 
ποποιήθηκε και κωδικοποιήθηκε με τις διατάξεις του Ν. 
2690/99-(ΦΕΚ45 Α'). 

δ) Του άρθρου 34 του Ν. 1914/90 (ΦΕΚ 178 Α'), σε συν¬ 
δυασμό με τις διατάξεις του άρθρου 13 του Ν. 2346/95 
(ΦΕΚ 220 Α'). 

ε) Του άρθρου 19του Ν. 2470/97 (ΦΕΚ40Α'). 

2. Το Ε.301 /88/Γ0034/1.2.2002 έγγραφο της Δ/νσης 
Ελέγχου Τελωνείων (Δ33). 

3. Το Ε.861/282/Γ0034/3.6.2003 έγγραφο της Δ/νσης 
Ελέγχου Τελωνείων, με το οποίο ζητείται η συγκρότηση 
της παραπάνω επιτροπής. 

4. Το γεγονός ότι, από τις διατάξεις της απόφασης αυ¬ 
τής, προκαλείται δαπάνη για την αμοιβή των μελών και 
του Γεν. Γ ραμματέα της επιτροπής αυτής, η οποία θα κα¬ 
λυφθεί από τον Προϋπολογισμό Εξόδων του Υπουργείου 
Οικονομίας και Οικονομικών (ΚΑΕ 0515, Ε.φ. 23110), και 
θα καθορισθεί με άλλη απόφαση του Υπουργού Οικονο¬ 
μίας και Οικονομικών. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5. Την 1113926/1557/Α0006/11.12.2001 απόφαση του 
Υπουργού Οικονομικών (ΦΕΚ1703 Β'), με την οποία μετα¬ 
βιβάσθηκε η εξουσία, στο Γενικό Γραμματέα, στους Γεν. 
Δ/ντες κ.λπ., να υπογράφουν «Με εντολή Υπουργού». 

6. Την 1003096/15/0002Β/14.1.2003 απόφαση του 
Υπουργού Οικονομίας και Οικονομικών, «Παράλληλη 
άσκηση καθηκόντων Γ ενικού Διευθυντή», αποφασίζουμε: 

Α. Συνιστούμε στο Υπουργείο Οικονομίας και Οικονομι¬ 
κών Επιτροπή για τη μελέτη και σύνταξη τεχνικών προ¬ 
διαγραφών προμήθειας αυτοκινούμενων και σταθερών 
συστημάτων ανίχνευσης με ακτίνες Χ-ΒΑΥ. 

Β. Συγκροτούμε την παραπάνω επιτροπή και ορίζουμε 
τα μέλη αυτής, ως εξής: 

1. Κων/νο Κατσιγιάννη, Διευθυντή, που υπηρετεί ως 
προϊστάμενος του Ζ'Τελωνείου Πειραιά, ως πρόεδρο, με 
αναπληρωτή τον Αντώνιο Ζόμπολα, Διευθυντή, που υπη¬ 
ρετεί ως Προϊστάμενος του Τελωνείου Ηγουμενίτσας. 

2. Σταματία Γαδεράκη, ΠΕ/Α Τελωνειακών, που υπηρε¬ 
τεί ως Προϊσταμένη του ΓΤμήματος της Δ/νσης Ελέγχου 
Τελωνείων, ως μέλος, με αναπληρωτή τον Οδυσσέα Πυ- 
λάλη, ΠΕ/Α, Τελωνειακών, που υπηρετεί ως Προϊστάμε¬ 
νος του Β' Τμήματος της Δ/νσης Ελέγχου Τελωνείων. 

3. Δημήτριο Ερμείδη, ΠΕ5/Α Τελωνειακών, που υπηρε¬ 
τεί στο Α' Τελωνείο Πειραιά, ως μέλος, με αναπληρωτή 
τον Πέτρο Καζανά, ΔΕ/Α Τελωνειακών, που υπηρετεί στην 
Ε.Λ.Υ.Τ. Αττικής. 

4. Αικατερίνη Καραγιάννη, ΠΕ/Γ Τελωνειακών, που υπη¬ 
ρετεί στο Β'Τμήμα της Δ/νσης Ελέγχου Τελωνείων, ως μέ¬ 
λος, με αναπληρώτρια τη Δέσποινα Ανδριώτη, ΠΕ/Γ Τε¬ 
λωνειακών, που υπηρετεί στο Δ' Τμήμα της ιδίας Δ/νσης. 

5. Ευαγγελία Σπηλιοπούλου, ΠΕ/Α Διοικητικού, Προσω¬ 
πικού Λειτουργίας και Εκμετάλλευσης Η/Υ, που υπηρετεί 
ως προϊσταμένη του Β' Τμήματος της Δ/νσης Οικονομι¬ 
κού, ως μέλος, με αναπληρωτή το Νικόλαο Βούλγαρη, 
ΠΕ/Α Τελωνειακών, που υπηρετεί στο Β' Τμήμα της 
Δ/νσης Οικονομικού. 

6. Μ. Αναγνωστάκη, Λέκτορα του Τμήματος Μηχανολό- 
γων-Μηχανικών του Εθνικού Μετσοβείου Πολυτεχνείου, 
ως μέλος, με αναπληρωτή τον Ν. Πετρόπουλο επίσης Λέ¬ 
κτορα του Ιδιου Τμήματος του Ε.Μ.Π. 

7. ΔΡ. Κωνσταντίνο Ποτηριάδη, υπεύθυνο του Τμήμα¬ 
τος Ραδιενέργειας περιβάλλοντος, της Ελληνικής επιτρο¬ 
πής Ατομικής Ενέργειας του Υπουργείου Ανάπτυξης, ως 
μέλος, με αναπληρωτή το Δρ. Κων/νο Χουρδάκη, Υπεύ¬ 
θυνο του Τ μήματος Αδειών και Ελέγχου της ιδίας ως άνω 
Υπηρεσίας του ιδίου Υπουγείου. 

8. Σωτήρη Σπηλιόπουλο, Προϊστάμενο του Τμήματος 
Ειδικών Συστημάτων Αερολιμένωντου Κέντρου Ηλεκτρο¬ 
νικών Εγκαταστάσεων και Εφαρμογήςτης Υπηρεσίας Πο¬ 
λιτικής Αεροπορίας (Υ.Π.Α.) Γεν. Δ/νση Αεροναυτιλίας 
του Υπουργείου Μεταφορών και Επικοινωνιών, ως μέλος, 
με αναπληρωτή τον Ιωάννη Παπασπύρου, Α/ΤΕ4, που 
υπηρετεί στην ίδια ως άνω Υπηρεσία του Ιδίου Υπουργεί¬ 
ου. 

9. Αναστάσιο Βασιλάκη, ΠΕ/Α Μηχανικών, που υπηρετεί 
στη Δ/νση Τεχνολογίας Οχημάτων της Γενικής Δ/νσης 
Μεταφορών του Υπουργείου Μεταφορών και Επικοινω¬ 
νιών, ως μέλος, με αναπληρωτή τον Αργύρη Βερόγκο, 
ΠΕ/Α Μηχανικό, που υπηρετεί στην ίδια υπηρεσία του ιδί¬ 
ου ως άνω Υπουργείου. 


Β. Χρέη Γ ραμματέα της Επιτροπής θα εκτελεί το μέλος 
της Επιτροπής που θα ορίσει ο Πρόεδρος αυτής. 

Γ. Έργο της Επιτροπής αυτής είναι η μελέτη και η σύ¬ 
νταξη τεχνικών προδιαγραφών προμήθειας αυτοκινούμε¬ 
νων συστημάτων ανίχνευσης με ακτίνες Χ-ΒΑΥ, για τον 
έλεγχο εμφόρτων φορτηγών, και εμπορευματοκιβωτίων 
(οοηίαίπθτε) και σταθερών ομοίως, για τον έλεγχο απο¬ 
σκευών και δεμάτων, ως και η εξέταση ανάδειξης παρο- 
χέα υπηρεσιών. 

Δ. Η Επιτροπή αυτή θα συνεδριάζει εντός και εκτός των 
ωρώντου κανονικού ωραρίου λειτουργίας των Δημοσίων 
Υπηρεσιών, στα Γ ραφεία της Κεντρικής Υπηρεσίας του 
Υπουργείου Οικονομίας και Οικονομικών (στην οδό Καρ. 
Σερβίας 10 - Αθήνα), και η διάρκεια λειτουργίας αυτής 
ορίζεται μέχρι το τέλος Οκτωβρίου 2003. 

Ε. Η αποζημίωση του Προέδρου των μελών και της 
Γραμματέως αυτής θα καθορισθεί με άλλη απόφαση του 
Υπουργού Οικονομίας και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουνίου 2003 

Με εντολή Υπουργού 
Ο Γενικός Διευθυντής 
ΔΙΟΝΥΣΙΟΣ ΚΟΥΝΑΔΗΣ 

- ♦ - 

Αριθ. 2/32945/Α0024 (7) 

Μετατροπή της πάγιας προκαταβολής του γραφείου Οι¬ 
κονομικών και Εμπορικών Υποθέσεων του Υπ. Εξωτε¬ 
ρικών στη Μαδρίτη. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΞΩΤΕΡΙΚΩΝ 

Έχοντας υπόψη τις διατάξεις: 

1. Του άρθρου 46 § 2 του Ν. 2362/27.11.95 (ΦΕΚ 247, 
Τεύχος Α') «Περί Δημοσίου Λογιστικού, ελέγχου των δα¬ 
πανών του Κράτους και άλλες διατάξεις». 

2. Της παραγράφου 2ατου άρθρου 29Α Ν. 1558/85 «Πε¬ 
ρί Κυβερνήσεως και Κυβερνητικών Οργάνων» (Α137), 
όπως συμπληρώθηκε με το άρθρο 27 του Ν. 2081/1992 
(Α154) και αντικαταστάθηκε με τη παράγραφο 2α του άρ¬ 
θρου 1 Ν. 2469/1997 (ΦΕΚ38/Α), 

3. Του άρθρου 145, § 1 του Ν. 2594/98 « περί Οργανι¬ 
σμού του Υπουργείου Εξωτερικών» (Α62). 

4. Της παραγράφου 4β του άρθρου 1 του Ν. 2297/95 
«Οργάνωση και λειτουργία των Γραφείων Οικονομικών και 
Εμπορικών Υποθέσεωντου ΥΠ. ΕΘ.Ο. και άλλες διατάξεις» 
(ΦΕΚ 50/Α), όπως τροποποιήθηκε με τη παράγραφο 7α 
του άρθρου 14 του Ν. 3072/2002 «Επιθεώρηση αρχών της 
εξωτερικής υπηρεσίας εκπαίδευση και αξιολόγηση των 
υπαλλήλωντου ΥΠΈΞ. και άλλες διατάξεις» (ΦΕΚ 294/Α) 

5. Των άρθρων 1,3, § 1 9, και 10 του Π.Δ. 159/2002 «Με¬ 
ταφορά αρμοδιοτήτων, υπηρεσιών και προσωπικού του 
Υπουργείου Οικονομίας και Οικονομικών στο ΥΠΈΞ. και 
σύσταση Γ ενικής Γ ραμματείας Διεθνών Οικονομικών Σχέ¬ 
σεων και Αναπτυξιακής Συνεργασίας στο ΥΠ.ΕΞ.»(ΦΕΚ 
140/Α) 

6. Την 1100383/1310/Α0006/31.10.2001 (Φ.Ε.Κ. 1485/ 
τ.Β'/31.10.2001) κοινή απόφαση του Πρωθυπουργού και 
του Υπουργού Οικονομικών «Καθορισμός αρμοδιοτήτων 
των Υφυπουργών Οικονομικών». 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

7. Της 5487/293/7.2.84 κοινής απόφασης των Υπουρ¬ 
γών Εθνικής Οικονομίας και Οικονομικών με την οποία κα¬ 
θορίστηκε το ύψος της πάγιας προκαταβολής του Γρα¬ 
φείου Ο. Ε.Υ. στη Μαδρίτη στο ποσό των δολαρίων Αμε¬ 
ρικής 3.500. 

8. Της 2079378/9522/Α0024/22.12.95 κοινής απόφασης 
των Υπουργών Εθνικής Οικονομίας και Οικονομικών με 
την οποία αυξήθηκε το ύψος της πάγιας προκαταβολής 
του Γραφείου Ο. Ε.Υ. στη Μαδρίτη στο ποσό των δολα¬ 
ρίων Αμερικής 9.000. 

9. Το Φ.3250/232/21.3.2003, αίτημα του Γραφείου 
Ο.Ε.Υ. στη Μαδρίτη για τη μετατροπή του ποσού της πά¬ 
γιας προκαταβολής από Δολ. Η.Π.Α., σε Ευρώ. 


10. Το γεγονός ότι η παρούσα δεν προκαλεί δαπάνη σε 
βάρος του Κρατικού Προϋ πολογισμού, αποφασίζουμε: 

1. Εγκρίνουμε την μετατροπή της πάγιας προκαταβο¬ 
λής του Γραφείου Ο.Ε.Υ. Μαδρίτης, ύψους 9.000 $ 
υ.5Ό„ στο αντίστοιχο ποσό ευρώ που θαπροκύψει κατά 
την ημέρα της μετατροπής και βάσει δελτίου τραπέζης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουνίου 2003 

ΟΙΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΞΩΤΕΡΙΚΩΝ 

Γ. ΦΛΩΡΙΔΗΣ Γ. ΠΑΠΑΝΔΡΕΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΕΙΕΧ 223211 ΥΡΕΤ (3Π * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιίΐρ: νννννν.6ΐ.9Γ - θ-ιτΐ3Π: \λ/θΙ 3 ιτι 351 θγ @ θΐ.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310)423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθιτΊθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΙΌ 

ΘΙΙΙΌ 

ΘΙΙΙΌ 

ΘΙΙΙΌ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 θογο ανα έτος παλαιοτητας και κατα τεύχος 




1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ιπΙθγπθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































